CELEX: 52003PC0604
Language: fi
Date: 2003-10-13
Title: Ehdotus: neuvoston asetus takuurahaston perustamisesta ulkosuhteisiin liittyville hankkeille annetun asetuksen (EY, Euratom) N:o 2728/94 muuttamisesta

Avis juridique important

|

52003PC0604

Ehdotus: neuvoston asetus takuurahaston perustamisesta ulkosuhteisiin liittyville hankkeille annetun asetuksen (EY, Euratom) N:o 2728/94 muuttamisesta  /* KOM/2003/0604 lopull. - CNS 2003/0233 */  

Ehdotus: NEUVOSTON ASETUS takuurahaston perustamisesta ulkosuhteisiin liittyville hankkeille annetun asetuksen (EY, Euratom) N:o 2728/94 muuttamisesta(komission esittämä)PERUSTELUT1. johdantoTämä ehdotus koskee 31. lokakuuta 1994 annetun neuvoston asetuksen (EY, Euratom) N:o 2728/94 (jäljempänä 'asetus') muuttamista niiden takuurahastoon (jäljempänä 'rahasto') kohdistuvien vaikutusten huomioonottamiseksi, joita kymmenen uuden valtion liittyminen EU:hun vuonna 2004 aiheuttaa.Kyseisellä asetuksella perustetaan ulkosuhteisiin liittyviä hankkeita varten rahasto, jonka tarkoituksena on taata suoritukset yhteisön velkojille silloinkin kun yhteisön myöntämän tai takaaman lainan saaja laiminlyö takaisinmaksun. Koska EU:hun liittyvistä EU:n ulkopuolisista maista tulee liittymisen yhteydessä jäsenvaltioita, yhteisön niille myöntämät lainat ja takaukset eivät enää liittymisen jälkeen kuulu asetuksen soveltamisalaan.Komissio on näin ollen laatinut ehdotuksen asetuksen muuttamiseksi. Tarkoituksena on vahvistaa säännöt edellä mainitun kaltaisten vastuiden järjestelmälliseksi siirtämiseksi rahastosta yhteisön talousarvioon. Näitä sääntöjä on tarkoitus soveltaa vastaaviin tilanteisiin myöhempien liittymisten yhteydessä.Muutosehdotuksessa esitetään myös rahaston toiminnasta ja hoidosta Euroopan parlamentille, neuvostolle ja tilintarkastustuomioistuimelle annettavan vuosikatsauksen laatimiselle asetetun määräajan muuttamista.2. Rahasto ja ehdotetut muutoksetAsetuksella perustettiin ulkosuhteisiin liittyviä hankkeita varten rahasto, jonka tarkoituksena on taata suoritukset yhteisön velkojille silloinkin kun yhteisön myöntämän tai takaaman lainan saaja laiminlyö takaisinmaksun. Rahaston toiminta rahoitetaan EU:n talousarviosta, ja sen varat on säilytettävä tietyllä tavoitetasolla, joka on määritelty prosenttiosuutena rahastosta katettavasta laina- ja takauskannasta.Rahasto kattaa riskin, joka liittyy EU:n ulkopuolisille maille myönnettyihin lainoihin ja takauksiin. EU laajenee vuonna 2004 kymmenellä uudella valtiolla, joista tulee liittymispäivänä jäsenvaltioita. Tämä vaikuttaa rahaston toimintaan, koska useille näistä maista on myönnetty yhteisön takauksen saaneita Euroopan investointipankin (EIP) lainoja. Näillä mailla ei liittymisajankohtana ole makrotaloudellisen rahoitusavun tai Euratomin lainavelkaa.EIP:lle myönnettyjen takausten kohteena ovat lainat, joita EIP myöntää EU:n ulkopuolisiin maihin. Jos takauksella katetun lainan saaja ei suorita velanmaksua eräpäivänä, EIP kehottaa yhteisöä maksamaan suorituksen laiminlyöneen velallisen erääntyneet saatavat rahastosta asianomaisen takaussopimuksen mukaisesti.Asetusta esitetään muutettavaksi siten, että liittymistä valmisteleville maille myönnetyt yhteisön takaamat lainat eivät enää sisälly rahaston tavoitesummaan sen jälkeen, kun maat ovat liittyneet Euroopan unioniin, jolloin ne eivät enää kuulu EU:n ulkopuolisiin maihin. Tämä ei kuitenkaan merkitse sitä, että näille lainoille myönnetyt takaukset peruutettaisiin, vaan sitä, että takaussuorituksen vaatiminen vaikuttaa jatkossa suoraan EU:n talousarvioon. Näille lainoille myönnetyn takauksen perusteella maksettavat summat on näin ollen voitava ottaa tätä tarkoitusta varten perustetusta budjettikohdasta. Tämä vaikuttaa suoraan niihin maksuihin, joita jäsenvaltiot suorittavat talousarvioon.Yhteisön myöntämän tai takaaman lainan saaneen maan liittyessä EU:hun rahastosta on tehtävä erityissiirto EU:n talousarvioon. Siirrettävä määrä voidaan laskea uusilla jäsenvaltioilla liittymisajankohtana olevien yhteisön takaamien ja myöntämien lainojen muodostaman lainakannan perusteella. Lainojen määrä kerrotaan liittymisajankohtana sovellettavalla tavoitesumman laskentaprosentilla. Tulokseksi saatu määrä siirretään tämän jälkeen rahastosta EU:n talousarvioon.3. rahaston toiminnasta ja hoidosta laadittavan vuosikatsauksen antamiselle asetetun määräajan muuttaminenKoska edellistä varainhoitovuotta koskevat lopulliset tiedot ovat käytettävissä vasta helmikuun lopussa ja koska komissio tarvitsee aikaa katsauksen laatimiseen ja sen hyväksymistä edeltäviin monivaiheisiin menettelyihin (kääntäminen, sisäinen lausuntokierros ja kirjallinen menettely), asetuksessa katsauksen antamiselle (EY, Euratom) N:o 2728/94 vahvistettua määräaikaa (31. maaliskuuta) ei ole voitu noudattaa. Tämän vuoksi ehdotetaan, että Euroopan parlamentille, neuvostolle ja tilintarkastustuomioistuimelle annettavan katsauksen laatimiselle asetetaan uusi määräaika, joka on 30. kesäkuuta.4. Ei muutoksia tunnuslukuihinKatsauksessa [1], jonka komissio on antanut neuvoston asetuksen (EY, Euratom) N:o 2728/94 [2] 9 artiklan mukaisesti, todetaan, ettei Euroopan unionin laajentuminen edellytä takuurahaston tunnuslukujen muuttamista.[1]  KOM(2003) [...].[2]  EYVL L 293, 12.11.1994, s. 1. Asetus sellaisena kuin se on muutettuna asetuksella (EY, Euratom) N:o 1149/1999 (EYVL L 139, 2.6.1999, s. 1).2003/0233 (CNS)Ehdotus: NEUVOSTON ASETUS takuurahaston perustamisesta ulkosuhteisiin liittyville hankkeille annetun asetuksen (EY, Euratom) N:o 2728/94 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon Euroopan atomienergiayhteisön perustamissopimuksen ja erityisesti sen 203 artiklan,ottaa huomioon komission ehdotuksen [3],[3]  EYVL C ..., ..., s. ...ottaa huomioon Euroopan parlamentin lausunnon [4],[4]  EYVL C ..., ..., s. ...ottaa huomioon tilintarkastustuomioistuimen lausunnon [5],[5]  EYVL C ..., ..., s. ...sekä katsoo seuraavaa:(1) Uusien jäsenvaltioiden liittyminen on määrä toteuttaa 1 päivänä toukokuuta 2004.(2) Huomioon olisi lisäksi otettava mahdolliset myöhemmät liittymiset.(3) Yhteisöt ovat myöntäneet lainoja ja lainatakauksia ehdokasmaille tai niissä toteutettavia hankkeita varten. Kyseiset lainat ja takaukset katetaan tällä hetkellä takuurahastosta, ja niiden voimassaolo jatkuu liittymispäivämäärän jälkeen. Liittymispäivämäärästä alkaen ne eivät enää ole yhteisöjen ulkoisia toimia, joten niitä ei tulisi enää kattaa takuurahastosta vaan ne olisi katettava suoraan yhteisön talousarviosta.(4) Euroopan investointipankin olisi ilmoitettava komissiolle uusiin jäsenvaltioihin myöntämiensä yhteisön takaamien lainojen kanta liittymispäivämääränä.(5) Katsauksessa [6], jonka komissio on laatinut takuurahaston perustamisesta ulkosuhteisiin liittyville hankkeille 31 päivänä lokakuuta 1994 annetun neuvoston asetuksen (EY, Euratom) N:o 2728/94 [7] 9 artiklan mukaisesti, todetaan, ettei Euroopan unionin laajentuminen edellytä takuurahaston tunnuslukujen muuttamista.[6]  KOM(2003) [...].[7]  EYVL L 293, 12.11.1994, s. 1. Asetus sellaisena kuin se on muutettuna asetuksella (EY, Euratom) N:o 1149/1999 (EYVL L 139, 2.6.1999, s. 1).(6) Koska asetuksen (EY, Euratom) N:o 2728/94 7 artiklassa edellytettyä vuosikatsausta varten tarvitaan runsaasti tietoja ja koska se voidaan toimittaa eteenpäin vasta monivaiheisen menettelyn jälkeen, sen laatimiselle asetettua määräaikaa olisi pidennettävä.(7) Asetusta (EY, Euratom) N:o 2728/94 olisi sen vuoksi muutettava vastaavasti.(8) Perussopimuksissa ei ole tämän asetuksen antamiseksi tarvittavista valtuuksista muita määräyksiä kuin EY:n perustamissopimuksen 308 artikla ja Euratomin perustamissopimuksen 203 artikla,ON ANTANUT TÄMÄN ASETUKSEN:1 artiklaMuutetaan asetus (EY, Euratom) N:o 2728/94 seuraavasti:(1) Lisätään 1 artiklaan kohta seuraavasti:"Mitkään toimenpiteet, jotka toteutetaan kolmannen maan hyväksi tai joiden tarkoituksena on kolmannessa maassa toteutettavan hankkeen rahoittaminen, eivät kuulu tämän asetuksen soveltamisalaan siitä päivästä lähtien, jona kyseinen maa liittyy yhteisöjen jäseneksi."(2) Lisätään 3 a artikla seuraavasti:"3 a artiklaUuden jäsenvaltion liittyessä yhteisöihin tavoitesummasta vähennetään määrä, joka lasketaan 1 artiklan 3 kohdassa tarkoitettujen toimenpiteiden perusteella.Vähennettävä määrä lasketaan soveltamalla liittymispäivänä voimassa olevaa 3 artiklan 2 kohdassa tarkoitettua prosenttiosuutta toimenpiteistä kyseisenä päivänä jäljellä olevaan määrään.Ylijäämä palautetaan Euroopan unionin yleiseen talousarvioon sisältyvään tätä tarkoitusta varten varattuun tulotaulukon nimikkeeseen."(3) Korvataan 7 artiklassa oleva päivämäärä "31 päivänä maaliskuuta" päivämäärällä "30 päivänä kesäkuuta".2 artiklaTämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...]Neuvoston puolestaPuheenjohtaja&gt;TAULUKON PAIKKA&gt;